|  |  |
| --- | --- |
| Enw'r Swyddog Ymgyrchu: | Nathan Mintz |
| Rôl Swyddog Ymgyrchu: | Swyddog Myfyrwyr Rhyngwladol |

**Adran 1: Adroddiad y Swyddog**

*Mae'r adran hon i'w chwblhau gan y Swyddog Ymgyrchu.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Ymgyrchu mae'r adroddiad hwn wedi'i anelu at roi cipolwg o’u gwaith/gweithgaredd ers eu hadroddiad blaenorol).* | |
| Eleni rydw i wedi cael y pleser o weithio gyda myfyrwyr rhyngwladol eraill er mwyn cyflawni nodau fy maniffesto a gweithio i gyflawni amcanion teimlaf bydd yn buddio cymuned ryngwladol Caerdydd. Rydw i wedi’r rhannu’r adroddiad yma’n adrannau er mwyn rhoi gwell syniad o’r hyn rydw i wedi llwyddo’i wneud dros y flwyddyn.  Medi:  Nid oedd y flwyddyn academaidd wedi dechrau eto ond llwyddais gwrdd â gwasanaethau lles Bywyd y Myfyrwyr am sut allwn wella gwasanaethau iechyd meddwl ar gyfer myfyrwyr rhyngwladol (ar waith) Gwnaeth y cyfarfod yma fy arwain i fod y swyddog cyntaf (ac unig) ers blynyddol i helpu myfyrwyr rhyngwladol symud i mewn i’w llety ar ôl cyrraedd yn Heathrow.  Hydref:  Yn ystod y mis yma cefais gyfle gwych i gael y Cymdeithas Rhyngwladol i bwynt na chyrhaeddwyd o’r blaen. Mynychais bob un o ffeiriau’r glas a llwyddais siarad â channoedd o fyfyrwyr am fy rôl a sut rwy’n cynrychioli myfyrwyr rhyngwladol. Arweiniodd hyn at y nifer uchaf o aelodau mae’r gymdeithas wedi’i gael ers blynyddoedd, gyda aelodaeth o 160 mewn 2 diwrnod. O ganlyniad cynhaliwyd sawl digwyddiad ym mis Hydref, gyfa niferoedd mawr o fyfyrwyr rhyngwladol yn mynychu (fel sydd wedi’i adlewyrchu ar gyfryngau gymdeithasol).  Tachwedd:  Gellir rhannu’r mis yma’n ddau gategori sef polisïau a digwyddiadau cymdeithasol. Fel gwelwyd ym mis Hydref llwyddais barhau â digwyddiadau cymdeithasol, er nad oeddent mor rheolaidd. Roedd digwyddiadau cymdeithasu ôl-raddedig a rhyngwladol yn llwyddiannus. Gwnes i hefyd partneru â’r Gymdeithas Pobi a helpu gyda’u cystadleuaeth pobi ryngwladol, a wnaeth eu helpu i ennill cymdeithas y mis! O ran polisi, helpais ddrafftio polisi CCB fyddai’n creu rôl sabothol lawn-amser i gynrychioli myfyrwyr rhyngwladol ar ffurf IL Rhyngwladol (Addysg a Lles). Pasiwyd y cynnig yn yr CCB, a dyma’r tro gyntaf yn hanes Undeb Myfyrwyr Caerdydd i ni gael rôl sabothol wedi’i ymroi i fyfyrwyr rhyngwladol. Llwyddais gynnal etholiadau cymdeithas lwyddiannus gydag ymgysylltiad uwch nag unrhyw gymdeithas ymgyrchu arall. Gwnes i hefyd cwrdd â Phrifysgol Nantes i drafod sut allai’r UM gynorthwyo ymgyrchwyr cyfnewid yn well.  Rhagfyr:  Gwnes i gynorthwyo gyda digwyddiadau paratoi ar gyfer yr arholiadau, a hysbysebais weithgareddau roedd yr UM yn eu cynnal dros y gwyliau. Cwrddais â bywyd y myfyrwyr i drafod cynnal digwyddiadau yn y CSL dros y gwyliau a llwyddais drefnu nifer o ddigwyddiadau i fyfyrwyr rhyngwladol nad oedd yn gallu dychwelyd adref. Gadawais y wlad i ddychwelyd i’r UDA ar 17eg Rhagfyr.  Ionawr:  Ni wnes i ddychwelyd i’r DU tan y 27ain o Ionawr ond llwyddais gynnal cyfarfodydd adref am fyfyrwyr cyfnewid oedd yn dod i Gaerdydd a sut gallwn eu cynorthwyo wrth eu croesawi i wlad newydd. Gwnes i barhau i hysbysebu digwyddiadau o amgylch yr UM.  Chwefror:  Rwy’n gobeithio dychwelyd at ddigwyddiadau rheolaidd ar gyfer myfyrwyr rhyngwladol ar rwyf wedi dechrau cynllunio’r Cwtch Diwylliant a fydd yn digwydd ym mis Ebrill. Rwy’n cynllunio cyfarfod â’r PVC lle byddaf yn codi pryderon am driniaeth y Brifysgol o faterion myfyrwyr rhyngwladol. Rydw i hefyd yn bwriadu cefnogi Etholiadau’r Gwanwyn a rhoi sylw i bob myfyriwr sy’n sefyll ar gyfer IL Rhyngwladol. | |
| **Diweddariad Maniffesto**  *(Wedi’i ysgrifennu gan y Swyddog Ymgyrchu mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* | |
| **Gwell system gefnogaeth ar gyfer myfyrwyr rhyngwladol sy’n wynebu problemau gyda’u proses visa** | Rydw i wedi cwrdd â chymorth Visa i drafod sut gall y broses cael ei wneud yn fwy hygyrch a byddwn yn gweithio ar ddatrysiadau. Gobeithiaf godi hyn gyda’r PVC. |
| **Cefnogaeth gyda’r argyfwng costau byw i fyfyrwyr rhyngwladol a chyngor am sut i reoli arian wrth fyw mewn gwlad wahanol** | Yn dilyn awgrymiadau myfyrwyr mae canllaw yn cael ei greu a fydd yn rhoi cyngor am y llefydd gorau i siopa, gwasanaethau bancio a sut i ddelio â’r gost o fyw presennol. Yn cael ei datblygu ar hyn o bryd. |
| **Gwell cymorth i rheiny sy’n ei gweld yn anodd gwneud ffrindiau fel myfyriwr rhyngwladol** | Roedd digwyddiadau rheolaidd ym mis Medi yn llwyddiant anferthol wrth ddod â myfyrwyr rhyngwladol ynghyd. Rwy’n bwriadu parhau â rhain gyda chymorth cymdeithasau! |
| **Cwtch Diwylliant – Digwyddiad anhygoel byddaf yn gweithio i sicrhau sy’n rhan arferol o fywyd cymuned ryngwladol Caerdydd. Byddaf yn gweithio i gynyddu faint o bobl all fynychu ac annog rhagor o ymgysylltiad gan wahanol gymdeithasau diwylliannol** | Mae cynllunio ar gyfer Cwtch Diwylliant wedi dechrau gyda Madison a bydd yn digwydd ym mis Ebrill. |
| **Digwyddiadau cyson a chyfleoedd i fyfyrwyr rhyngwladol rhannu agweddau o’u diwylliant a dysgu am ddiwylliannau eraill** | Rwy’n gobeithio gweithio gyda gwahanol gymdeithasau i dynnu sylw at wahanol ddiwylliannau. Yn debyg i ddigwyddiad y gymdeithas pobi a fu’n llwyddiant ysgubol. |
|  |  |
|  |  |
|  |  |

|  |  |
| --- | --- |
| Aelodau'r Pwyllgor Gweithredol yn bresennol: | Gayatri Patwar |
| Dyddiad y Sesiwn Atebolrwydd: | 09/02/2024 |

**Adran 2: Atebolrwydd**

*Mae'r adran hon i'w chwblhau gan Swyddogion Ymgyrchu ac aelodau eu Pwyllgorau Gweithredol cyn neu yn ystod eu cyfarfodydd.*

|  |
| --- |
| **Meysydd sy'n Gweithio'n Dda**  *(Wedi'i ysgrifennu gan Swyddogion Ymgyrchu a'u Pwyllgorau Gweithredol, dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Ymgyrchu barhau i'w wneud)* |
| * IL Rhyngwladol * Caffis Iaith * Helpu myfyrwyr rhyngwladol symud i mewn i’w llety * Cydweithio â gwahanol gymdeithasau * Helpu yn ystod cyfnod y gwyliau   Nathan   * Perthynas gyda Rho Gynnig Arni |
| **Meysydd i’w gwella**  *(Wedi'i ysgrifennu gan Swyddogion Ymgyrch a'u Pwyllgorau Gweithredol, dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol)* |
| * Darparu cefnogaeth addysg i fyfyrwyr rhyngwladol * Mwy o farchnata fel gall fyfyrwyr rhyngwladol ymuno * Gwella o fewn y gymdeithas – ddim llawer o syniad beth sy’n digwydd, beth yw rôl ar y pwyllgor * Myfyrwyr rhyngwladol sy’n symud i mewn i lety – ai dim ond ar gyfer myfyrwyr blwyddyn gyntaf? A fyddai modd ehangu i fyfyrwyr eraill?   Nathan   * Cefnogaeth addysg – ddim yn credu y bydd ffioedd dysgu yn disgyn/diflannu. Wedi cael trafodaethau am wella mynediad at ysgoloriaethau. Eisiau gweld ysgoloriaethau ar gyfer myfyrwyr rhyngwladol am y tair blynedd llawn. Ymgyrchoedd i ddod – gallu i ddysgu mewn iaith o ddewis, ffioedd dysgu. * Eisiau ymgysylltu â mwy o bobl e.e. ymdrechion Ffeiriau’r Glas * Cymdeithasau ymgyrchu – yn weddol newydd, yn gweithio allan sut mae’n gweithio. Eisiau i’r pwyllgor gymryd rhan a chynrychioli myfyrwyr rhyngwladol mewn mwy o ddigwyddiadau. * Llety – symud i mewn i lety yn unigryw gan nad yw’n cael ei wneud trwy’r UM. Y brifysgol yn darparu bysiau o Heathrow. Roedd yn golygu dod â myfyrwyr o bob blwyddyn i’w llety preifat. Ond yn bennaf myfyrwyr blwyddyn gyntaf gan fod myfyrwyr eraill yn debygol o fod wedi symud i mewn eisoes ac felly nid oes ganddynt gymaint o stwff. |
| **Ymgysylltu â Myfyrwyr**  *(Wedi'i ysgrifennu gan Swyddogion Ymgyrchu a'u Pwyllgorau Gweithredol, dylai'r adran hon fanylu ar sut mae'r Swyddog Ymgyrchu yn ymgysylltu â myfyrwyr gyda'u gwaith – os nad yw Pwyllgor Gweithredol wedi'i ethol dylai'r adran hon hefyd gynnwys pa waith sy'n cael ei wneud i gasglu adborth gan fyfyrwyr)* |
| * Ymgysylltiad yn weddol dda – wedi’i adlewyrchu gan aelodaeth y gymdeithas – ond modd gwella o hyd * Gall aelodau’r pwyllgor hefyd cymryd rhan a gwirfoddoli mewn digwyddiadau? I gael mwy o ymgysylltiad gan fyfyrwyr   Nathan   * 100% eisiau i aelodau’r pwyllgor gymryd rhan mewn digwyddiadau * Eisiau mwy o aelodau o hyd – bydd yn gwahodd aelodau’r pwyllgor i ddigwyddiadau’r dyfodol |

|  |  |
| --- | --- |
| **A yw'r sesiwn atebolrwydd / pwyllgor gweithredol yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.*  *(Dewiswch AMHERTHNASOL os nad oes pwyllgor gwaith wedi'i ethol)* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Ie / Na / Amherthnasol |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Ie / Na / Amherthnasol |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie / Na / Amherthnasol |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod*

*(Gadewch yn wag os nad oes pwyllgor gweithredol wedi'i ethol)*

|  |  |
| --- | --- |
| A yw'r sesiwn yn fodlon â'r drafodaeth a gafwyd gyda'r Swyddog Ymgyrchu? | Ydy / Nac ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Oes / Nac oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie / Na |